paragraph_text: Na trgu "Piazza Vittorio Emanuele II." nalazi se tzv. Porta Magica (tal.’magična vrata’), poznata i pod imenom Porta Alchemica. Zazidana vrata jedini su ostaci vile Palombara, koju je sredinom 17. stoljeća dao sagraditi markiz Massimiliano Palombara. Markiz je posebice bio zainteresiran za ezoterične znanosti, i podupirao je veliki broj alkemičara u Rimu. Smatra se da su vrata bila ulaz u alkemičarski laboratorij.